b'\n_START_ARTICLE_\nYngvar Holm\n_START_SECTION_\nPR-bransjen\n_START_PARAGRAPH_\nHan jobbet som leder av Farver\xc3\xa5det fra 1968, et PR-organ laget av Norges Farvehandler Forbund, Maling og Lakkfabrikkenes Forbund og Farvehandlergrossistenes Landsforbund i 1957. Derp\xc3\xa5 var Holm direkt\xc3\xb8r for Institutt for Boligmilj\xc3\xb8 (INBO) som var et PR-byr\xc3\xa5 opprettet av gulv- og veggbransjen i 1981. Etter det i 1987 fusjonerte med Informasjonskontoret for Farve og Interi\xc3\xb8r (IFI) fortsatte  Holm  som direkt\xc3\xb8r for IFI til 1996.\n_START_SECTION_\nMusikkbransjen\n_START_PARAGRAPH_\nSom musikkjournalist var han mest kjent fra Vi menn fra 1953, ti \xc3\xa5r i Morgenposten 1954\xe2\x80\x9364, og atten \xc3\xa5r  i ungdomsbladet Det Nye 1957\xe2\x80\x9375. _NEWLINE_Yngvar Holm var en produktiv forfatter som har publisert n\xc3\xa6rmere 50 b\xc3\xb8ker relatert til musikk. Blant annet m\xc3\xb8tte han Elvis n\xc3\xa6rt og skrev b\xc3\xb8ker om ham og Frank Sinatra._NEWLINE_Han var i 1972 med p\xc3\xa5 \xc3\xa5 stifte Spellemannprisen sammen med Totto Johannessen, og satt som prisens sekret\xc3\xa6r de f\xc3\xb8rste elleve \xc3\xa5r.\n_START_SECTION_\nInnsamlingsbransjen\n_START_PARAGRAPH_\nHolm ledet en rekke store innsamlingsaksjoner for blant annet Norges R\xc3\xb8de Kors, Flyktninger\xc3\xa5det og FNs h\xc3\xb8ykommiss\xc3\xa6r for flyktninger.   Og i 1975 etablerte han Maridalen rotaryklubb og var dens chartersjef.'